Acqualoru

L'acqualoru (o l'acquajolu o acquarolu) è na pirsuna chi vinni l'acqua frisca, spissu di nu bùmmulu, jennu pi strata câ sò abbanniata distinta.  Oi stu misteri nun s'attrova chiui.  Spissu l'aqualoru cci desi lu sapuri usannu nu sciroppu comu lu zammù. 

Ntâ littiratura siciliana
Di Acquajola di Ninu Martogliu:
Tanuzza l'acquajola è na carusa,
ma na carusa, va, pi la patana!
Abbasta a diri ca na cità sana
nni sta niscennu pazza furiusa!

Già tu non sai ch'è duci la gazzusa
ntra lu biccheri ca ti sguazza Tana!...
È la stissa acqua di la Reitana
nn'idda è cchiù frisca ed è cchiù sapurusa.

Catigurìa:Prufissioni